als_Latn dik_Latn sag_Latn
‘Të punojmë kopshtin’ do të jetë metafora e rutinës sonë të përditshme tani që Dielli dhe Hëna janë pozicionuar tek të lindurit e qëndrueshëm të Demit. Progresi pranveror në rritje është dramatik por nuk mund të përshpejtohet. Përpjekjet e vazhdueshme kërkojnë që ne të arrijmë rezultatet e dëshiruara. Megjithatë, lidhja plot stres e Marsit të sigurt dhe e Plutonit të plotfuqishëm do të tregojë një luftë të fshehur pushteti. Zhvendosja e Hënës tek të lindurit e shkathët të Binjakëve do të na shfaqë zgjidhje të reja për të larguar tensionin e vazhdueshëm.
Dashi (21Mars-19Prill)- Ka shumë mënyra për të përmirësuar jetën tuaj dhe gjatë ditës së sotme do të jeni të gatshëm që ta arrini këtë qëllim duke ushtruar kontroll financiar. Vëmendja juaj do të lëvizë në një mënyrë mjaft natyrale duke shtuar të ardhurat, ndërkohë që Hëna del jashtë zonës suaj financiare. Gjithsesi, nuk është çështja që të përgatisni një plan pasi ju do të hasni në rezistencë kur t’i tregoni të tjerëve se çfarë keni ndërmend të bëni. Bëni disa hapa prapa dhe rimendoni për qasjen tuaj. Ulni shpenzimet, kjo mund të jetë një mënyrë e besueshme që të rrisni të ardhurat tuaja në këtë moment. Bëni kujdes nga shpenzimet e vogla, një rrjedhje e vogël zhyt një anije të madhe.
Demi (20Prill-20Maj)- Do të dëshironit që të tjerët sot t’ju njohin kontributet mbi përpjekjet tuaja në grup. Ata mund edhe të mos jenë të vetëdijshëm mbi atë çka ju po sakrifikoni personalisht që të jeni një pjesë domethënëse e skuadrës. Megjithatë, nuk ka shumë rëndësi të njiheni nga të tjerët, se sa mund të ketë për ju që të shihni rezultatet konkrete të punës suaj. Është e mahnitshme ajo që mund të arrini kur nuk e vrisni mendjen se cili prej jush do të marrë meritat.
Binjakët (21Maj-20Qershor)- Nuk jeni të sigurt se pse dikush po merret me një çështje tuajën, për sa kohë që ju vazhdoni të shikoni punën tuaj qetësisht. Gjithsesi, ka mundësi që të mos e shihni vetën qartë ndërkohë që Hëna kokëfortë ecën përmes të padukshmes suaj. Megjithatë, sjellja juaj e tanishme mund të shfaqë një plan të fshehur i cili ecën sipas hapave të kolegëve tuaj. Aty ku ka fuqi, do të ketë edhe rezistencë. Do të keni më tepër energji në vijim të ditës, sapo Hëna të vijë drejt shenjës suaj. Fatmirësisht, do të arrini të shihni dritën në fund të tunelit.
Gaforrja (21Qershor-22Korrik)- Sot duhet të besoni tek miqtë dhe kolegët për të gjetur mbështetje në lidhje me përpjekjet tuaja. Në mënyrë të magjishme, të tjerët do të paraqiten tek ju me aftësitë e duhura ose informacionin për të cilin ju do të keni nevojë. Për fat të mirë, aftësia pranuese e Hënës do të ndikojë në rrjetet tuaja sociale duke bërë që veprimet tuaja të jenë pjesë e një grupi të madh ose e një komuniteti. Megjithatë, ju mund të shqetësoheni nga telashet e krijuara nën sipërfaqe. Nuk keni arsye pse të tregoheni të ndrojtur; bëni pyetjet e duhura që të përftoni hapur ndjenja të pashprehura. Kërkimi më i mirë që mund të bëni është të flisni me njerëzit.
Luani (23Korrik-22Gusht)- Treguesi juaj kryesor sot është të kërkuarit e mënyrave për të pasur qëndrueshmëri në profesion ose në ambientet tuaja të punës. Për fat të mirë, Hëna e pozicionuar tek të lindurit e qëndrueshëm të Demit ndikon në karrierën tuaj dhe krijon një bashkim harmonik me Plutoni e fuqishëm dhe Venusin e shkathët, duke ju ofruar mjetet e duhura të komunikimit për të arritur qëllimin tuaj. Mbështetuni tek të tjerët për aq sa do të keni nevojë dhe pa shkelur në territor të huaj. Mund të hasni edhe në telashe, tregohuni të përgatitur për to nëse doni të shkoni larg.
Virgjëresha (23Gusht-22Shtator)- Ndonjëherë, mund të jetë e ndërlikuar për ju Virgjëresha të fiksuar pas detajeve që të ndërmerrni një udhëtim madhështor për shkak të ekuilibrit sfidues të së tërës me detajet e vogla. Për fat të mirë, Hëna tek të lindurit praktikë të Demit do të sjellë qëndrueshmëri tek vendet e largëta duke ju frymëzuar të ëndërroni për pushimet e ardhshme. Nuk keni pse bëni ende plane konkrete; thjesht ta imagjinoni udhëtimin mjafton që ju të buzëqeshni. Aventura më e madhe që mund të ndërmerrni është të jetoni jetën që ëndërroni.
Peshorja (23Shtator-22Tetor)- Do të jeni të pamëshirshëm drejt zbulimit të fakteve gjatë ditës së sotme. Ndoshta diçka e pazgjidhur në punë do tregojë intriga për të cilat ju nuk jeni në dijeni. Ose ndoshta, sjellja e një miku të afërt apo partnerit mund t’ju bëjë të ngrini vetullat, pasi diçka nuk përputhet me njohuritë tuaja. Vazhdoni të ecni përpara dhe gërmoni drejt të panjohurës, edhe nëse ju bën të mos ndiheni tepër rehat. Duhet të shkoni gjithmonë shumë larg sepse vetëm aty do ta gjeni të vërtetën.
Akrepi (23Tetor-21Nëntor)- Të fshihni mërzitjen tuaj mund të bëhet më sfiduese, ndërkohë që dikush pranë jush vazhdon të jetë kokëfortë. Ju keni aftësinë të respektoni plotësisht ata që mbrojnë një çështje me pasion, por, vizita e Hënës tek të lindurit e qëndrueshëm të Demit pozicionohet tek të tjerët dhe i bën të gjithë kokëfortë pa ndonjë arsye të veçantë. Për fat të keq, pjesëmarrja në diskutim për të zgjidhur konfliktin vetëm sa do e thellojë atë. Do të duhet mjaft kurajo që të largoheni, dhe ndonjëherë kjo përbën edhe strategjinë më inteligjente të të vepruarit. Mos humbni kohë duke rrahur një mur, me shpresën se mund ta transformoni atë në një derë.
Shigjetari (22Nëntor-21Dhjetor)- Do t’ju duket se të tjerët sot po ecin mjaft shpejt, dhe se ju nuk jeni të sigurt nëse mund t’i ndiqni. Duke ditur se planet tuaja janë të ndryshme prej gjthë të tjerët do të keni mundësi të shkëputeni dhe të caktoni ritmin tuaj. Nuk do të përcaktoni drejtimin tuaj derisa Hëna tek Demi të pozicionohet pranë shërbimeve tuaja. Sidoqoftë, ju do të keni ende mundësinë e shkëlqyer që të kapni destinacionin tuaj për sa kohë që nuk përfshiheni në dramat e të tjerëve. Mund të frymëzoheni nga të tjerët, por vendosmëria është një përgjegjësi vetëm e juaja.
Bricjapi (22Djetor-19Janar)- Jeni gati për t’u argëtuar me zemër sot, edhe pse mund të zemëroni të tjerët në rast se largoheni dhe i lini të vetëm. Ironikisht, ju jeni më të mirë në planifikimin e argëtimeve tuaja nëse tregoheni seriozë për ta realizuar atë. Keni nevojë për strukturë që të mbështjellë kohën tuaj të pastrukturuar, ose në të kundërt, mund të humbni. Do ta keni më të lehtë të tregoheni spontanë me kalendarin tuaj. Fatmirësisht, me të justifikuar largimin tuaj, nuk do të keni më nevojë të shihni prapa. Ndonjëherë, një ‘oops’ është më mirë se sa ‘po sikur’ kur bëhet fjalë për kënaqësinë personale.
Ujori (20Janar-18Shkurt)- Do ta keni më të thjeshtë, e mendjen më të mbledhur për të dalë sot, kur të kuptoni se familja juaj është e sigurt dhe gjithçka në shtëpi është e qëndrueshme. Kthimi i Hënës sërish në bazën e Demit do të sjellë një valë të re besueshmërie në sigurinë tuaj emocionale. Megjithëse ju mbështeteni tek njerëzit tuaj më të afërt, ndërveprimet rastësore mund të shkaktojnë trazira. Megjithatë, bisedat më të vështira kanë për të sjellë zbulime të mëdha e të mrekullueshme. Rreziku më i madh në jetë vjen prej teprimit me masa paraprake.
Peshqit (19Shkurt-20Mars)- Jeni lodhur nga të hedhurit sa në një çështje tek një tjetër, duke u munduar që të vendoseni në një projekt të vetëm sot. Hëna tek të lindurit e fortë të Demit do të krijojë momentin e vet, dhe do t’ju vërë në vështirësi për të ndryshuar fokusin tuaj të tanishëm. Megjithëse ju preferoni të qëndroni tek një subjekt i vetëm, Hëna do të jetë e zënë duke vallëzuar tek hutimi juaj, sa andej e këndej. Do të bënit mirë që të pranonit energjinë e tanishme ashtu si ju paraqitet, konflikti kozmik nuk do të zhduket deri në fundjavë. Parashikojini vështirësitë duke menaxhuar lehtësitë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn